[http://he.shvoong.com/books/1737156-%D7%A0%D7%A7%D7%9E%D7%94-%D7%A9%D7%9C-%D7%AA%D7%99%D7%91%D7%AA-%D7%96%D7%9E%D7%A8%D7%94-%D7%97%D7%9C%D7%A7/#ixzz2NnUZ54xb](http://he.shvoong.com/books/1737156-%D7%A0%D7%A7%D7%9E%D7%94-%D7%A9%D7%9C-%D7%AA%D7%99%D7%91%D7%AA-%D7%96%D7%9E%D7%A8%D7%94-%D7%97%D7%9C%D7%A7/" \l "ixzz2NnUZ54xb)

**ביקורת ספר** מאת:[neronero](http://he.shvoong.com/writers/neronero/)

**נקמה של תיבת זמרה / גרשום שופמן**

האקספוזיציה- מוזכרים הצבעים אדום, לבן ושחור. משה ריין מסביר לעיוור שלבן מסמל אנשים טובים ואילו העיוור אומר שגם פושעים יכולים להיות לבני עור – הוא מטיל ספק בתפיסות מוסכמות – למשה ריין (ריין = נקי) תפיסה שטחית של החיים. העובדה ש"לבן זה טוב" היא קלישאה. משחק הצבעים מקבל משמעות אירונית בהקשר של העיוור, שכן העיוור לא רואה צבעים.- פרט חשוב שמוזכר באקספוזיציה הוא שהעיוורון של משה ריין הוא מגיל 9. בילדותו הוא לא היה עיוור. יש כאן אירוניה, שכן העיוור מלידה מבין את טבע האדם טוב יותר מעיוור שלא מלידה.- מדובר כאן בפרשת יחסים: מערכת היחסים ה"רומנטית" עם הנערה העיוורת. נחשף כאן פגם נפשי – משה ריין לא מבין מה הנערה רוצה ממנו.- **מדרש שם:** ריין = נקי. משה ה"נקי" – הוא משדר סטריליות.המשך הפרק הראשון- משה עוזב את חברתו העיוורת ומתחיל ללמד את רגינה, הנערה האינטיליגנטית בעיירה, ולבסוף הוא מתחתן איתה על אף התנגדות הוריה – זהו זיווג של אינטיליגנט עם אינטיליגנטית.- האהבה המתוארת כאן היא אהבה מאוד נקייה ומאוד חזקה, אך זוהי אהבה אמהית ואהבה של שכל. מכיוון שמשה עיוור, היא מרגישה חובה אצילית ואף רחמים עליו ולכן האהבה שלה היא אהבה אימהית. משה לעומת זאת התחתן איתה כיוון שהיא רואה (דבר פרקטי) וכיוון שהיא אינטיליגנטית. יש כאן מערכת יחסים מספקת – כל אחד משלים אצל השני את התחומים החסרים – בני הזוג משלימים זה את זה.- כשהיא מתארת לו דברים הוא רואה אותם כפי שראה אותם בגיל 9. משה נשאר מבחינה רגשית (ולא אינטלקטואלית) עדיין איפשהו בגיל 9. הוא נאטם כמעט לגמרי מאז שקיבל את עיוורונו.- משה הוא אדם דקדקן מאוד שכן הוא מבחין בכל שגיאה קטנה שעושה התזמורת באופרה. פרק שני- מתואר כאן יופיה המהמם והמרשים של רגינה שמטשטש את הדמויות האחרונות בחדר – זהו פן נוסף של רגינה שלא ראינו עד כה.- נוצר כאן משולש רומנטי: ליונק-רגינה-משה ריין. ליונק, תלמידו של משה, מתואר גם הוא כעלם יפה תואר. לאחר שמתואר ליונק מופיע תיאורה של רגינה – ברגע שיש מישהו שרואה את רגינה, מופיע התיאור שלה.- הערה: משה לא מבחין שהמנורה דולקת, הדבר מראה לנו על כך שעיוורונו מוחלט.- ניתן להבחין בכך שמשה ילדותי בצורה שבה הוא מספר – הוא מתלהב ומדבר בקול רם כי הוא לא יודע אם מקשיבים לו או לא. הוא מחכך את כפות ידיו ונוגע בשולי המעיל – תנועות מאוד ילדותיות, יש לו שפת גוף שמתארת אדם מאוד ילדותי. שפת הגוף היא תמיד רמז מטרים וחלום הוא רמז לחיי הנפש.- משה חולם חלום מפחיד (חלום הוא רמז לחיי הנפש – צף הרגש ועולה על השכל) – חלום שבו הכל פרוץ – גדר שבורה (שיוצרת חוסר ביטחון) שאליה מגיח זאב.

**לזאב יש משמעות מינית**, כנראה שהכוונה היא לליונק. השלג מסמל את משה – נקי ולבן, והזאב (ליונק) עומד לחדור פנימה. למשה יש תחושה שיש סכנה אורבת. הגדר היא שחורה על מנת שנוכל לראות אותה בשלג הלבן.- לזאב יש משמעות מינית כיוון שהוא ידוע מאגדות הילדים כחיה ערמומית. הזאב שייך למשפחת הכלביים ובתרבות העברית כלב מסמל תאווה מינית חסרת גבולות, בלתי מרוסנת וכמו כן הוא מסמל גם מוות.- הצבעים הם מוטיב ביצירה וכל הזמן משחקים בעניין הצבעים בהקשר של טוב ורע. בסיפור עולה השאלה האם יש קשר בין הצבע לבין טוב ורע – באמצעות דמות העיוור בודקים את נכונות הקלישאה שטוב זה לבן ורע זה שחור. כמו כן, מוטיב הצבעים יוצר אווירה ותמונה. הכותרת תיבת זמרה היא מוזיקה שחוזרת על עצמה, מוזיקה מאוד פשוטה – עממית, קליטה, רומנטית. תיבת הזמרה מרגיזה את משה.תיבת הזמרה נקשרת לפן נוסף של היצירה – המוזיקה, שהיא חלק מחייו של משה. תיבת הזמרה היא כלי מכני שמנגן מוזיקה פשוטה להמונים. תיבת הזמרהמרגיזה את משה ברובד הפשטני – היא מפריעה לו ללמד, ואילו ברובד העמוק יותר היא מפריעה לו כיוון שזוהי מוזיקה שאין לה אפילו מבצע והדבר מזעזע אותו כיוון שהוא לוקח את המוזיקה למשמעויות שונות וגבוהות יותר. תיבת הזמרה היא מוטיב ביצירה זאת.בהמשך, מגיע קבצן עיוור עם תיבת זמרה. אנו מצפים שמשה יזדהה עם הקבצן, אך להיפך – הוא סולד ממנו ונועל את הדלת (הנעילה היא אקט ברור, שכן הוא לא סוגר אותה, הוא נועל אותה) מפני הפלישה של הקבצן ותיבת הזמרה וכך נוצרת אינטימיות בין ליונק ורגינה (היא נוצרת בין ליונק ורגינה כיוון שמשה עצמו לא יכול להגיע למצב של אינטימיות), בייחוד עם המוזיקה הרומנטית שמבעד לדלת וכשמשה לא יכול לראות אותם. ליונק רואה ברגינה מבט חדש ושונה, נוצר ביניהם קשר עין ועיניה של רגינה מבקשות אהבה. \* יש בכותרת חוסר התאמה לכאורה. תיבת הזמרה היא כלי נגינה ואילו נקמה היא פעולה אנושית. פרק שלישי- לפרק זה מבנה מיוחד: הוא נחלק לשני חלקים שונים. החלק הראשון מתרחש באולם נשפים בו עובד משה ריין ואילו החלק השני מתרחש בבית (רגינה, ליונק וליולה התינוקת).

**פורסם ב-:**[03](http://he.shvoong.com/2008/01/03/) [ינואר](http://he.shvoong.com/2008/01/), [2008](http://he.shvoong.com/2008/)